MT
C 112/2
Il-Ġurnal Uffiċjali tal-Unjoni Ewropea
27.3.2023
V (Avviżi)
PROĊEDURI TAL-QORTI
IL-QORTI TAL-ĠUSTIZZJA Sentenza tal-Qorti tal-Ġustizzja (Id-Disa’ Awla) tad-9 ta’ Frar 2023 – Il-Kummissjoni Ewropea vs Ir-Repubblika Slovakka (Kawża C-342/21) (1) (Nuqqas ta’ Stat li jwettaq obbligu – Ambjent – Direttiva 2008/50/KE – Kwalità tal-arja ambjentali – Artikolu 13(1) u Anness XI – Qabża sistematika u kostanti tal-valuri ta’ limitu applikabbli għall-mikropartiċelli (PM10) f’ċerti żoni tas-Slovakkja – Artikolu 23(1) – Anness XV – Perijodu li matulu jinqabżu dawn il-valuri ta’ limitu “l-iqsar possibbli” – Miżuri adegwati) (2023/C 112/02) Lingwa tal-kawża: is-Slovakk Partijiet Rikorrent: Il-Kummissjoni Ewropea (rappreżentanti: R. Lindenthal u M. Noll-Ehlers, aġenti)
Konvenut: Ir-Repubblika Slovakka (rappreżentant: S. Ondrášiková, aġent)
Dispożittiv 1) Ir-Repubblika Slovakka naqset milli twettaq:
— l-obbligi tagħha taħt l-Artikolu 13(1) tad-Direttiva 2008/50/KE tal-Parlament Ewropew u tal-Kunsill tal-21 ta’ Mejju 2008 dwar il-kwalità ta’ l-arja fl-ambjent u arja iktar nadifa għall-Ewropa, moqri flimkien mal-Anness XI tagħha, billi qabżet b’mod sistematiku u kostanti l-valur ta’ limitu ta’ kuljum applikabbli għall-mikropartiċelli (PM10) mis-sena 2005 sas-sena 2019 inkluża, bl-eċċezzjoni tas-sena 2016, fiż-żona SKBB01, reġjun ta’ Banskobystrický kraj u, bl-eċċezzjoni tas-snin 2009, 2015 u 2016, fl-agglomerazzjoni SKKO01.1 Košice, u
— f’din iż-żona u f’din l-agglomerazzjoni, kif ukoll fiż-żona SKKO02, reġjun ta’ Košice, l-obbligi tagħha taħt it-tieni subparagrafu tal-Artikolu 23(1) ta’ din id-direttiva, moqri flimkien mal-Anness XV tagħha, billi ma pprevedietx miżuri adegwati fil-pjanijiet tagħha relatati mal-kwalità tal-arja sabiex il-perijodu li matulu jinqabeż dan il-valur ta’ limitu jkun jista’ jinżamm l-iqsar possibbli.
2) Ir-Repubblika Slovakka hija kkundannata għall-ispejjeż.
(1)
ĠU C 278, 12.7.2021.